b'\n_START_ARTICLE_\nCompet\xc3\xa8ncies a Espanya\n_START_PARAGRAPH_\nLes compet\xc3\xa8ncies s\xc3\xb3n les facultats o potestats jur\xc3\xaddiques sobre determinades mat\xc3\xa8ries. En aquest sentit, i dins de l\'ordenament jur\xc3\xaddic espanyol, la distribuci\xc3\xb3 de compet\xc3\xa8ncies a Espanya t\xc3\xa9 dues funcions una de normativa (Legislativa i reglament\xc3\xa0ria) i una altra d\'executiva (Gesti\xc3\xb3). La distribuci\xc3\xb3 de les compet\xc3\xa8ncies est\xc3\xa0 determinada pel model de descentralitzaci\xc3\xb3 del poder pol\xc3\xadtic a Espanya._NEWLINE_La redacci\xc3\xb3 de la constituci\xc3\xb3 alhora de delimitar i destribu\xc3\xafr les compet\xc3\xa8ncies \xc3\xa9s confusa perqu\xc3\xa8 empra el terme "compet\xc3\xa8ncia" de manera ambigua en compte de concretar si es refereix a mat\xc3\xa8ria, facultat o compet\xc3\xa8ncia en sentit estricte.\n_START_SECTION_\nCompet\xc3\xa8ncies de les entitats locals menors\n_START_PARAGRAPH_\nL\'article 38 del Text Ref\xc3\xb2s de les Disposicions legals vigents en mat\xc3\xa8ria de R\xc3\xa8gim Local assigna compet\xc3\xa8ncies als ens locals menors.\n_START_SECTION_\nCompet\xc3\xa8ncies de les prov\xc3\xadncies\n_START_PARAGRAPH_\nLes prov\xc3\xadncies tenen dos compet\xc3\xa8ncies pr\xc3\xb2pies: "la cooperaci\xc3\xb3 a l\'exercici pels municipis de les seues compet\xc3\xa8ncies i el foment dels interessos provincials". La cooperaci\xc3\xb3 la realitza mitjan\xc3\xa7ant un Pla Provincial de Cooperaci\xc3\xb3 a les obres i serveis de compet\xc3\xa8ncia municipal, de regularitat anual i finan\xc3\xa7ada pels municipis i les subvencions acordades amb la comunitat aut\xc3\xb2noma i/o estat central.\n_START_SECTION_\nCompet\xc3\xa8ncies de les altres entitats locals\n_START_PARAGRAPH_\nLes comarques i les \xc3\xa0rees metropolitanes han de tindre les compet\xc3\xa8ncies determinades per les lleis que les creen. En el cas de les mancomunitats, els seus estatuts determinen les seues compet\xc3\xa8ncies.\n_START_SECTION_\nCompet\xc3\xa8ncies de l\'estat central\n_START_PARAGRAPH_\nLa Constituci\xc3\xb3 estableix en l\'article 149.3 que el dret estatal \xc3\xa9s supletori del dret auton\xc3\xb2mic.\n_START_SECTION_\nGaranties jur\xc3\xaddiques i pol\xc3\xadtiques de la distribuci\xc3\xb3 de compet\xc3\xa8ncies\n_START_PARAGRAPH_\nLes garnaties jur\xc3\xaddiques es troben en la Constituci\xc3\xb3, els estatuts d\'autonomia i les lleis que poden crear-se seguint l\'article 150 de la Constituci\xc3\xb3._NEWLINE_La garantia pol\xc3\xadtica hauria de recaure en el Senat d\'Espanya, per\xc3\xb2 a causa de la seua composici\xc3\xb3 i funcions \xc3\xa9s incapa\xc3\xa7 de complir aquesta funci\xc3\xb3 adequadament.\n_START_SECTION_\nControl i conflictes de compet\xc3\xa8ncies\n_START_PARAGRAPH_\nL\'article 153 de la Constituci\xc3\xb3 estableix el control sobre les comunitats aut\xc3\xb2nomes. Les mesures de control no es limiten a aquestes, sin\xc3\xb3 que permet que n\'hi haja m\xc3\xa9s establides als estatuts d\'autonomia i lleis org\xc3\xa0niques (STC 22 de feber de 1982)._NEWLINE_Quan l\'estat central delega o transfereix compet\xc3\xa8ncies executives, la llei (de delegaci\xc3\xb3 o transfer\xc3\xa8ncia) ha de contindre per mandat constitucional (art. 150.2) les formes de control._NEWLINE_L\'anomenada coacci\xc3\xb3 estatal, que serien els mecanismes de vigil\xc3\xa0ncia i control per assegurar que no actuen fora de les compet\xc3\xa8ncies consisteixen en l\'article 155 de la Constituci\xc3\xb3._NEWLINE_L\'estat central pot presentar al Tribunal Constitucional recursos d\'ampar davant "disposicions i resolucions adoptades pels \xc3\xb2rgans de les CCAA". _NEWLINE_El Tribunal Constitucional, a inst\xc3\xa0ncia mitjan\xc3\xa7ant recurs de constitucionalitat, vetlla pel respecte al repartiment de poders._NEWLINE_Les administracions de les comunitats aut\xc3\xb2nomes, com a administracions p\xc3\xbabliques que s\xc3\xb3n, poden ser objecte de control en la jurisdicci\xc3\xb3 contenciosa-administrativa. De manera que un titular d\'inter\xc3\xa9s leg\xc3\xadtim o d\'un dret subjectiu pot rec\xc3\xb3rrer, actuant com a mesura de control._NEWLINE_Tamb\xc3\xa9, el Tribunal de Comptes espanyol exerceix control sobre les comunitats aut\xc3\xb2nomes en assumptes econ\xc3\xb2mics i pressupostaris._NEWLINE_Les controv\xc3\xa8rsies competencials entre comunitats aut\xc3\xb2nomes i corporacions locals no es formalitzen com a vertaders conflictes. Solament es resolen per via impugnat\xc3\xb2ria feta per tribunals contencioso-administratius o per via establida per alguna llei, com \xc3\xa9s el cas de l\'art. 38 de l\'Estatut d\'autonomia basc que establ\xc3\xad un \xc3\xb2rgan especial.'